อัลฟ์-อิงเก โฮลัน

อัลฟี โฮลัน (; เกิด 23 พฤศจิกายน ค.ศ. 1972) เป็นอดีตนักฟุตบอลอาชีพชาวนอร์เวย์ที่เล่นในตำแหน่งแบ็กขวาและกองกลาง โฮลันลงเล่นในพรีเมียร์ลีกกับนอตทิงแฮมฟอเรสต์ ลีดส์ยูไนเต็ดและแมนเชสเตอร์ซิตี และติดทีมชาตินอร์เวย์ไป 34 นัด

โฮลันเข้าร่วมทีมเยาวชนของไบรน์สโมสรในบ้านเกิดของเขาในปี ค.ศ. 1979 และได้ลงเล่นให้ทีมชุดใหญ่นัดแรกในปี ค.ศ. 1989 เมื่ออายุได้ 17 ปี เขาเซ็นสัญญาอาชีพฉบับแรกกับสโมสรในอีกหนึ่งปีต่อมา จากนั้น โฮลันก็ย้ายไปอยู่กับสโมสรนอตทิงแฮมฟอเรสต์ ในศึกดิวิชัน 1 ในเดือนธันวาคม ค.ศ. 1993 หลังจากอยู่กับสโมสรมาสี่ปี เขาก็ย้ายไปลีดส์ยูไนเต็ด เขาเป็นส่วนหนึ่งของทีมลีดส์ที่เข้าถึงรอบรองชนะเลิศของยูฟ่าคัพและผ่านเข้ารอบยูฟ่าแชมเปียนส์ลีก จากนั้นโฮลันก็ตัดสินใจย้ายทีมครั้งสุดท้ายไปยังแมนเชสเตอร์ซิตี ในปีเดียวกันนั้น โฮลันถูกบังคับให้เลิกเล่นก่อนที่จะกลับมาร่วมทีมชุดที่สามของไบรน์และยุติอาชีพการค้าแข้งกับรอสเซลันด์ในปี ค.ศ. 2013

 ระดับสโมสร 
 ชีวิตวัยเด็กและสโมสร 
อัลฟี โฮลันมีชื่อเมื่อแรกเกิดว่า อัลฟ์-อิงเก ราสดาล โฮลัน ถือกำเนิดในวันที่ 23 พฤศจิกายน ค.ศ. 1972 ที่สตาวังเงอร์ และเติบโตที่บรือเนอบริเวณใกล้เคียง เขาเข้าร่วมทีมเยาวชนบ้านเกิดบรือเนอใน ค.ศ. 1979 เปิดตัวในทีมครั้งแรกตอนอายุ 17 ปี ใน ค.ศ. 1989 และในปีถัดมาก็สร้างชื่อเสียงให้กับตัวเองในทีม หลังเซ็นสัญญาอาชีพฉบับแรกกับบรือเนอ

 นอตทิงแฮมฟอเรสต์ 
หลังจากการโอนย้ายที่ยาวนาน โฮลันย้ายไปประเทศอังกฤษและเข้าร่วมสโมสรนอตทิงแฮมฟอเรสต์ในดิวิชันแรก ความพยายามที่จะเซ็นสัญญากับโฮลันเริ่มต้นกับไบรอัน คลัฟในเดือนตุลาคม ค.ศ. 1992 แต่เสร็จสมบูรณ์ภายใต้การคุมทีมของแฟรงก์ คลาร์กในเดือนธันวาคม ค.ศ. 1993 เขาเปิดตัวเล่นให้กับนอตทิงแฮมฟอเรสต์ในเกมที่พบกับเลสเตอร์ซิตี

 ชีวิตส่วนตัว 
โฮลันพบกับ Gry Marita Braut นักกีฬาสัตตกรีฑาชาวนอร์เวย์ที่ประสบความสำเร็จ ในช่วงกลางคริสต์ทศวรรษ 1990 ขณะที่เข้าเล่นให้กับนอตทิงแฮมฟอเรสต์อยู่ในประเทศอังกฤษ

ทั้งคู่แต่งงานและมีลูกสามคน คือ ลูกสาวชื่อ Gabrielle และลูกชายสองคน ชื่อ Astor และอาร์ลิง Astor เป็นนักศึกษาสาขาการเงินที่โรงเรียนธุรกิจนอร์เวย์ บีไอ Gabrielle เป็นผู้ช่วยแพทย์ ส่วนอาลิงกลายเป็นนักฟุตบอลอาชีพเช่นเดียวกับพ่อของเขา อาลิงเล่นให้กับแมนเชสเตอร์ซิตี ซึ่งเป็นสโมสรที่อัลฟีเคยเล่นให้ Albert Tjåland หลานชายของอัลฟี ก็เป็นนักฟุตบอลอาชีพเช่นกัน โดยเป็นกองหน้า ซึ่งเคยเล่นให้กับม็อลเดอ หลังโฮลันหย่ากับ Gry Marita Braut เขาจึงแต่งงานกับ Anita Strømsvol และมีลูกสาวสองคน

 อ้างอิง 

 แหล่งข้อมูลอื่น 



หมวดหมู่:บุคคลที่เกิดในปี พ.ศ. 2515
หมวดหมู่:บุคคลที่ยังมีชีวิตอยู่